
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2850 

22 Οκτωβρίου 2014 


ΑΠΟΦΑΣΕΙ Σ 

Αριθμ. 11434/17/10/2014 

Καθορισμός όρων και διαδικασιών επιλογής δικαιούχων 
για τη χορήγηση υποτροφιών του Ιδρύματος Κρα¬ 
τικών Υποτροφιών (ακαδημαϊκό έτος 2014-2015) για 
εκπόνηση μεταδιδακτορικής έρευνας ή τμήματος δι¬ 
δακτορικής διατριβής στη Νορβηγία, την Ισλανδία και 
το Λιχτενστάιν με χρηματοδότηση από πόρους του 
Χρηματοδοτικού Μηχανισμού Ευρωπαϊκού Οικονο¬ 
μικού Χώρου (ΧΜ ΕΟΧ) περιόδου 2009-2014 και του 
Εθνικού Προγράμματος Δημοσίων Επενδύσεων στο 
πλαίσιο του σχεδίου επιχορήγησης «Υποτροφίες σε 
απόφοιτους τριτοβάθμιας εκπαίδευσης σε πανεπι¬ 
στήμια και οργανισμούς των δοτριών χωρών, στον 
τομέα της διαχείρισης των θαλάσσιων και εσωτε¬ 
ρικών υδατικών πόρων». 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις 

α) του Π.Δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 134/Α'/10-6-2014), 

β) του Ν. 1825/1951 (ΦΕΚ 126/Α71951) «Περί συστάσε- 
ως του Ιδρύματος Κρατικών Υποτροφιών (Ι.Κ.Υ.)» όπως 
έχει τροποποιηθεί και ισχύει, και ιδίως των διατάξεων 
του άρθρου 1 αυτού, 

γ) του Ν. 2158/1993 (ΦΕΚ 109/Α'/1993) «Εκσυγχρονι¬ 
σμός του Ιδρύματος Κρατικών Υποτροφιών (Ι.Κ.Υ.) και 
άλλες διατάξεις» και ιδίως των διατάξεων του άρθρου 
Ια αυτού, 

δ) του Π.Δ. 321/1999 (ΦΕΚ 306/Α71999) «Οργανισμός 
του Ιδρύματος Κρατικών Υποτροφιών (Ι.Κ.Υ.)» και ιδίως 
των διατάξεων του άρθρου Ια αυτού, 

ε) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κωδικοποιή- 
θηκε με το άρθρο πρώτο του Π.Δ. 63/2005. 

2. Την απόφαση του Διοικητικού Συμβουλίου του Ι.Κ.Υ. 
(161/7-10-2014). 

3. Τη με αριθμ. 12104/ΕΥΔ & ΠΛΑΠ 275/12-3-2014 Από¬ 
φαση του Αναπληρωτή Υπουργού Οικονομικών και του 
Υπουργού Ανάπτυξης και Ανταγωνιστικότητας με θέμα: 
«Καθορισμός Συστήματος Διαχείρισης και Ελέγχου για 
την Υλοποίηση του Χρηματοδοτικού Μηχανισμού (ΧΜ) 


του Ευρωπαϊκού Οικονομικού Χώρου (ΕΟΧ) περιόδου 
2009-2014 - κατανομή των πόρων (ΦΕΚ 781/Β728-3-2014). 

4. Τη με αριθμ. 37193:/ΕΥΔ&ΠΛΑΠ 679/21-7-2014 Απόφα¬ 
ση του Υπουργού Ανάπτυξης και Ανταγωνιστικότητας 
«Συγχρηματοδότηση της Ειδικής Υπηρεσίας Συντονι¬ 
σμού Περιβαλλοντικών Δράσεων (Ε.Υ.Σ.ΠΕ.Δ) του ΥΠΕ- 
ΚΑ ως Διαχειριστή (ΡΓορ^πηπίθ ΟρθΓαΙοή του Προγράμ¬ 
ματος με τίτλο: «Ολοκληρωμένη Διαχείριση Θαλάσσιων 
και Εσωτερικών Υδάτων» στο πλαίσιο της προγραμμα¬ 
τικής ενότητας: «Ολοκληρωμένη Διαχείριση Θαλάσσιων 
και Εσωτερικών Υδάτων» που υλοποιείται από πόρους 
του Χρηματοδοτικού Μηχανισμού Ευρωπαϊκού Οικονο¬ 
μικού Χώρου (ΧΜ ΕΟΧ) περιόδου 2009 - 2014 και του 
Εθνικού Προγράμματος Δημοσίων Επενδύσεων» και των 
παραρτημάτων της, δυνάμει της οποίας το Ίδρυμα Κρα¬ 
τικών Υποτροφιών ορίζεται ως «Διαχειριστής του μι¬ 
κρού σχεδίου επιχορήγησης» με τίτλο «Υποτροφίες σε 
απόφοιτους τριτοβάθμιας εκπαίδευσης σε πανεπιστή¬ 
μια και οργανισμούς των δοτριών χωρών στον τομέα 
της διαχείρισης των θαλάσσιων και εσωτερικών υδα¬ 
τικών πόρων» (ΦΕΚ 2072/Β729-7-2014). 

5. Το γεγονός ότι με την παρούσα απόφαση δεν προ- 
καλείται περαιτέρω δαπάνη σε βάρος του κρατικού 
προϋπολογισμού από εκείνη, ύψους €600.000, που ανα- 
φέρεται στην με αριθμ. 37193:/ΕΥΔ&ΠΛΑΠ 679/21-7-2014 
Απόφαση του Υπουργού Ανάπτυξης και Ανταγωνιστι¬ 
κότητας καθώς και στην με αρ. 12104/ΕΥΔ&ΠΛΑΠ 275/ 
12-03-2014 απόφαση του Αναπληρωτή Υπουργού Οικο¬ 
νομικών και του Υπουργού Ανάπτυξης και Ανταγωνι¬ 
στικότητας και η οποία αποτελεί το 100% του συνο¬ 
λικού επιλέξιμου προϋπολογισμού του Προγράμματος 
«Ολοκληρωμένη Διαχείριση Θαλάσσιων και Εσωτερικών 
Υδάτων» για τη χρονική περίοδο 2013 - 2017 και βαραί¬ 
νει το Πρόγραμμα Δημοσίων Επενδύσεων του Υπουρ¬ 
γείου Περιβάλλοντος, Ενέργειας και κλιματικής Αλλα¬ 
γής, αποφασίζουμε: 

Καθορίζουμε τους όρους και τις διαδικασίες επιλογής 
δικαιούχων για τη χορήγηση υποτροφιών του Ιδρύματος 
Κρατικών Υποτροφιών (ακαδημαϊκό έτος 2014-2015) για 
εκπόνηση μεταδιδακτορικής έρευνας ή τμήματος διδα¬ 
κτορικής διατριβής στη Νορβηγία, την Ισλανδία και το 
Λιχτενστάιν με χρηματοδότηση από πόρους του Χρημα¬ 
τοδοτικού Μηχανισμού Ευρωπαϊκού Οικονομικού Χώρου 
(ΧΜ ΕΟΧ) περιόδου 2009-2014 και του Εθνικού Προγράμ¬ 
ματος Δημοσίων Επενδύσεων στο πλαίσιο του σχε¬ 
δίου επιχορήγησης «Υποτροφίες σε απόφοιτους τριτο¬ 
βάθμιας εκπαίδευσης σε πανεπιστήμια και οργανισμούς 

των δοτριών χωρών, στον τομέα της διαχείρισης των 
θαλάσσιων και εσωτερικών υδατικών πόρων»; 

Όροι και διαδικασίες επιλογής δικαιούχων για τη χο¬ 
ρήγηση υποτροφιών του Ιδρύματος Κρατικών Υπο¬ 
τροφιών (ακαδημαϊκό έτος 2014-2015) για εκπόνηση 
μεταδιδακτορικής έρευνας ή τμήματος διδακτορικής 
διατριβής στη Νορβηγία, την Ισλανδία και το Λιχτεν¬ 
στάιν με χρηματοδότηση από πόρους του Χρηματο¬ 
δοτικού Μηχανισμού Ευρωπαϊκού Οικονομικού Χώρου 
(ΧΜ ΕΟΧ) περιόδου 2009-2014 και του Εθνικού Προ¬ 
γράμματος Δημοσίων Επενδύσεων. 

ΤοΊδρυμα Κρατικών Υποτροφιών (ΙΚΥ) με την με αριθμ. 
37193;/ΕΥΔ&ΠΛΑΠ 679/21-7-2014 Απόφαση του Υπουρ¬ 
γού Ανάπτυξης και Ανταγωνιστικότητας (ΦΕΚ 2072/Β7 
29-7-2014) έχει οριστεί ως “Διαχειριστής του μικρού σχε¬ 
δίου επιχορήγησης” με τίτλο «Υποτροφίες σε απόφοιτους 
τριτοβάθμιας εκπαίδευσης σε πανεπιστήμια και οργανι¬ 
σμούς των δοτριών χωρών, στον τομέα της διαχείρισης 
των θαλάσσιων και εσωτερικών υδατικών πόρων», στο 
πλαίσιο του Προγράμματος «ΘΒ 02 Ολοκληρωμένη Δια¬ 
χείριση Θαλάσσιων και Εσωτερικών Υδάτων» που χρημα¬ 
τοδοτείται από πόρους του ΧΜ ΕΟΧ περιόδου 2009-2014 
και θα υλοποιηθεί από την Ειδική Υπηρεσία Συντονισμού 
Περιβαλλοντικών Δράσεων (Ε.Υ.Σ.ΠΕ.Δ) του Υπουργείου 
Περιβάλλοντος, Ενέργειας και Κλιματικής Αλλαγής. 

Το εν λόγω έργο αφορά σε υποτροφίες με σκοπό την 
εκπόνηση μεταδιδακτορικής έρευνας ή τμήματος δι¬ 
δακτορικής διατριβής σε μια εκ των χωρών Νορβηγία, 
Ισλανδία ή Λιχτενστάιν σε γνωστικά πεδία που εμπίπτουν 
στον τομέα της διαχείρισης των θαλάσσιων και εσωτερι¬ 
κών υδατικών πόρων. Τα επιλέξιμα γνωστικά πεδία είναι: 

«Τεχνολογία - Διαχείριση Υδατικών Πόρων», «Τεχνολο¬ 
γία Περιβάλλοντος», «Θαλάσσια Χωροταξία - Διαχείριση 
Παράκτιων Ζωνών», «Διαχείριση Περιβάλλοντος», «Θα¬ 
λάσσια Οικολογία/Βιολογία - Υδροβιολογία», «Επιστή¬ 
μη της Προστασίας και Διαχείρισης Υδατικών Πόρων», 
«Υδατοκαλλιέργειες», «Θαλάσσιο Περιβάλλον», «Θαλάσ¬ 
σια Τεχνολογία», «Εξόρυξη Υδρογονανθράκων», «Ανα¬ 
νεώσιμες Πηγές Ενέργειας σε Θαλάσσιο Περιβάλλον - 
Παραγωγή Ενέργειας από Υδατοπτώσεις», «Επιστήμες 
Περιβάλλοντος». 

Η διαδικασία περιλαμβάνει: α) υποβολή αιτήσεων και 
έλεγχο επιλεξιμότητας από την Υπηρεσία, βάσει των 
κριτηρίων που περιγράφονται ακολούθως (ΚΕΦ. Α), 
β) διαδικασία μοριοδότησης και επιλογής δικαιούχων 
από επιτροπή αξιολογητών, βάσει συγκεκριμένων κρι¬ 
τηρίων που περιγράφονται ακολούθως (ΚΕΦ. Γ), γ) ανα¬ 
κήρυξη υποτρόφων και έναρξη σπουδαστικής και οικο¬ 
νομικής παρακολούθησής τους από την Υπηρεσία. 

Ο συνολικός προϋπολογισμός του προγράμματος 
ανέρχεται σε 600.000 ευρώ. Ο αριθμός των δικαιού¬ 
χων ανέρχεται περίπου σε 22, η δαπάνη χρηματοδότη¬ 
σης του κάθε δικαιούχου είναι κατ’ ελάχιστο 5.000 και 
κατά μέγιστο 30.000 ευρώ και η διάρκεια της υποτρο¬ 
φίας ορίζεται το ανώτερο έως 18 διαδοχικούς μήνες. 
Δεδομένου ότι η συνολική χρηματοδότηση των υποτρο¬ 
φιών εξαρτάται από τη διάρκεια έκαστης υποτροφίας, 
σε περίπτωση αδιάθετων πόρων, ο αριθμός των προκη¬ 
ρυγμένων θέσεων δύναται να αυξηθεί προκειμένου να 
απορροφηθεί πλήρως το συνολικό ποσό της χρηματο¬ 
δότησης ύψους 600.000 ευρώ που προορίζεται για το 
«Μικρό Σχέδιο Επιχορήγησης II». 


Οι υπότροφοι θα επιλεγούν κατά φθίνουσα βαθμο¬ 
λογική σειρά από τους πίνακες κατάταξης των υποψη¬ 
φίων του προγράμματος. 

Επιπλέον, σε περίπτωση που στο πλαίσιο της πα¬ 
ρούσας πρόσκλησης δεν απορροφηθεί ο εγκεκριμένος 
προϋπολογισμός, το ΙΚΥ δύναται να προβεί εντός τρι¬ 
μήνου σε νέα πρόσκληση. 

ΚΕΦΑΛΑΙΟ Α: 

ΚΡΙΤΗΡΙΑ ΕΠΙΛΕΞΙΜΟΤΗΤΑΣ ΥΠΟΨΗΦΙΩΝ/ 
ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Δικαίωμα συμμετοχής έχουν: 

α) Οι Έλληνες πολίτες, ή οι νόμιμα διαμένοντες για 
τουλάχιστον πέντε έτη στην Ελλάδα. 

β) Οι κάτοχοι πτυχίου/ διπλώματος ελληνικού Πανεπι¬ 
στημίου/ Τ.Ε.Ι ή ισότιμου πτυχίου της αλλοδαπής. 

γ) Οι κάτοχοι πιστοποιητικού τουλάχιστον καλής γνώ¬ 
σης (επίπεδο Β2) της Αγγλικής γλώσσας, σύμφωνα με το 
Κοινό Ευρωπαϊκό Πλαίσιο Αναφοράς για τις Γλώσσες. 

δ) Οι άνδρες υποψήφιοι με την προϋπόθεση ότι έχουν 
εκπληρώσει τις στρατιωτικές τους υποχρεώσεις, ή 
έχουν νόμιμα απαλλαγεί απ’ αυτές, ή έχουν αναβολή 
κατάταξης, που επαρκεί για την ολοκλήρωση των σπου¬ 
δών τους. Ο υποψήφιος που έχει αναβολή κατάταξης, 
οφείλει να διερευνήσει τη δυνατότητα εξασφάλισης 
αναβολής, επαρκούς για την ολοκλήρωση του προγράμ¬ 
ματος και να προσκομίσει σχετική Υπεύθυνη Δήλωση. 

ε) Όσοι δεν έχουν πραγματοποιήσει άλλες σπουδές 
ίδιου επίπεδου και δεν έχουν λάβει άλλη υποτροφία για 
το ίδιο επίπεδο σπουδών, δηλαδή για διδακτορική δια¬ 
τριβή ή μεταδιδακτορική έρευνα. 

στ) Όσοι έχουν εξασφαλίσει αποδοχή (άνευ όρων) για 
εκπόνηση μέρους της διδακτορικής διατριβής τους ή 
για μεταδιδακτορική έρευνα από ΑΕΙ ή αναγνωρισμέ¬ 
να επιστημονικά/ερευνητικά κέντρα (Πανεπιστήμια, Δι¬ 
εθνείς Οργανισμούς, εγκεκριμένα επιστημονικά κέντρα 
κ.ο.κ.) μιας εκ των δοτριών χωρών. 

Επιπλέον, οι υποψήφιοι για εκπόνηση τμήματος της 
διδακτορικής τους διατριβής: 

ζ α ) θα πρέπει να έχουν βεβαίωση ορισμού τριμελούς 
επιτροπής και θέματος από ΑΕΙ της Ελλάδας πριν την 
καταληκτική ημερομηνία της παρούσας προκήρυξης. 
Οι υποψήφιοι για εκπόνηση μεταδιδακτορικής έρευνας: 
ζ ρ ) θα πρέπει να είναι κάτοχοι διδακτορικού διπλώμα¬ 
τος από ΑΕΙ της Ελλάδος ή ισότιμου της αλλοδαπής. 

Δεν εγκρίνεται, για οποιοδήποτε λόγο, αναστολή 
έναρξης ή ενδιάμεση διακοπή της υποτροφίας. 

Επιτρέπεται η υποβολή μιας μόνον πρότασης στο 
πλαίσιο της παρούσας προκήρυξης. 

Οι αιτήσεις που δεν είναι ορθά και πλήρως συμπλη¬ 
ρωμένες και δεν συνοδεύονται από όλα τα απαιτού- 
μενα δικαιολογητικά απορρίπτονται. 

Το ΙΚΥ ακυρώνει τη χρηματοδότηση, αν διαπιστω¬ 
θεί - έστω και εκ των υστέρων- ότι δεν συντρέχουν οι 
τυπικές προϋποθέσεις υποψηφιότητας, με την απαίτη¬ 
ση επιστροφής των καταβληθέντων κατά τις διατάξεις 
του Κ.Ε.Δ.Ε. Είσπραξης. 


ΚΕΦΑΛΑΙΟ Β: 

ΑΙΤΗΣΗ ΜΕ ΔΙΚΑΙΟΛΟΓΗΤΙΚΑ ΥΠΟΨΗΦΙΟΤΗΤΑΣ- 
ΠΡΟΘΕΣΜΙΑ ΥΠΟΨΗΦΙΟΤΗΤΑΣ: ΘΑ ΟΡΙΣΤΕΙ ΑΠΟ ΤΟ Ι.Κ.Υ. 

Για να νομιμοποιηθεί η υποψηφιότητα, οι ενδιαφερό¬ 
μενοι θα πρέπει να συμπληρώσουν χωρίς καμία παρά- 

λειψή και να αποστείλουν το αργότερο σε ημερομηνία 
που θα οριστεί από το Ι.Κ.Υ, αίτηση-υπεύθυνη δήλωση, 
που διατίθεται αποκλειστικά στο διαδικτυακό τόπο του 
Ι.Κ.Υ. νννννν.ίΚ γ.ς)Γ συνοδευόμενη από όλα τα κατωτέρω 
οριζόμενα δικαιολογητικά. 

Η αίτηση θα πρέπει να αποσταλεί αποκλειστικά τα¬ 
χυδρομικά με συστημένη επιστολή στο ΙΚΥ (Τμήμα Δια¬ 
γωνισμών Λεωψ. Εθνικής Αντιστάσεως 41, 14234, Νέα 
Ιωνία). Το εμπρόθεσμο της αίτησης προκύπτει από την 
ευκρινή σφραγίδα του ταχυδρομείου και το αποδεικτι¬ 
κό κατάθεσης του φακέλου στο ταχυδρομείο. 

Καμία αλλαγή στα στοιχεία της αίτησης δεν είναι 
εφικτή μετά τη λήξη της προθεσμίας υποβολής των 
αιτήσεων. Κανένα δικαιολογητικά που θα σταλεί μετά 
την καταληκτική ημερομηνία υποβολής αιτήσεων, με 
οποιονδήποτε τρόπο, δεν γίνεται αποδεκτό. 

Για την αποδοχή της αίτησης θα πρέπει οπωσδήποτε 
να αποσταλούν τα ακόλουθα δικαιολογητικά: 

ί. Βασικό πτυχίο Πανεπιστημίου ή Τ.Ε.Ι. 1 · με αναγρα¬ 
φή του τελικού βαθμού, 
ϋ. Αναλυτική βαθμολογία βασικού πτυχίου. 
ίΙΙ. Μεταπτυχιακό Δίπλωμα Ειδίκευσης (εφόσον δι¬ 
ατίθεται). 

ιν. Αναλυτική βαθμολογία μεταπτυχιακού διπλώμα¬ 
τος ειδίκευσης (εφόσον διατίθεται). 

ν. Πιστοποιητικό γνώσης Αγγλικής γλώσσας τουλάχι¬ 
στον επιπέδου Β2 (βάσει του Κοινού Ευρωπαϊκού Πλαι¬ 
σίου Αναφοράς για τις Γλώσσες). 

νί Πιστοποιητικό γνώσης της γλώσσας μιας εκ των 
δοτριών χωρών (εφόσον διατίθεται). 

νϋ. Αντίγραφο Αστυνομικής ταυτότητας ή διαβατη¬ 
ρίου ή αντίστοιχου νόμιμου παραστατικού από το οποίο 
να αποδεικνύεται η επί πέντε έτη παραμονή στην Ελ¬ 
λάδα. 

νίϋ. Για τους άνδρες υποψηφίους πιστοποιητικό στρα¬ 
τολογικής κατάστασης. Σε περίπτωση αναβολής κατά¬ 
ταξης, οι υποψήφιοι θα πρέπει να προσκομίσουν επιπλέ¬ 
ον Υπεύθυνη Δήλωση του Ν. 1599/1986, ότι η αναβολή 
αυτή επαρκεί για την ολοκλήρωση των σπουδών τους. 

ιχ. Συνοπτικό Βιογραφικό Σημείωμα στην Ελληνική 
και Αγγλική γλώσσα. 

χ. Επίσημη βεβαίωση αποδοχής σε ΑΕΙ ή Οργανισμό 
μιας εκ των δοτριών χωρών, από την οποία να προκύ¬ 
πτει ότι στο εν λόγω ΑΕΙ ή επιστημονικό ερευνητικό 
κέντρο θα πραγματοποιηθεί μέρος της διδακτορικής 
έρευνας ή θα εκπονηθεί μεταδιδακτορική έρευνα, το 
θέμα αυτής, η ημερομηνία έναρξης και η προβλεπόμε- 
νη ημερομηνία περάτωσης, καθώς και ο ορισμένος ως 
επιβλέπων καθηγητής στοΊδρυμα υποδοχής. Επισημαί- 
νεται ότι, η ημερομηνία μετάβασης του υποτρόφου δεν 
μπορεί να είναι προγενέστερη της 1ι ς Νοεμβρίου 2014. 

χι. Υπεύθυνη Δήλωση του Ν. 1599/1986 ότι δεν έχει 
προηγουμένως πραγματοποιήσει άλλες σπουδές ίδιου 
επιπέδου και ότι δεν έχει λάβει άλλη υποτροφία για δι¬ 
δακτορικές σπουδές ή μεταδιδακτορική έρευνα. 

Επιπλέον, οι υποψήφιοι για εκπόνηση τμήματος διδα¬ 
κτορικής διατριβής πρέπει να υποβάλουν: 

ί. Βεβαίωση Γ.Σ.Ε.Σ. από Α.Ε.Ι. στην οποία θα αναγρά¬ 
φεται η Τριμελής Συμβουλευτική Επιτροπή και το θέμα 

Ί Υποψήφιος, κάτοχος πτυχίου / διπλώματος της αλλοδα¬ 
πής, υποβάλλει απαραιτήτως καί βεβαίωση ισοτιμίας του 
Δ.Ο.Α.Τ.Α.Π. (Α' ή Β' Τμήμα). 


της διατριβής (σύμφωνα με τις διατάξεις του Ν. 2083/92) 
που θα πρέπει να έχουν οριστεί πριν την καταληκτική 
ημερομηνία της παρούσας προκήρυξης. 

Ιί. Αιτιολογική έκθεση υπογεγραμμένη από τα μέλη 
της τριμελούς συμβουλευτικής επιτροπής με περιγρα¬ 
φή του τμήματος της έρευνας που θα εκπονηθεί στο 
ΑΕΙ υποδοχής, την αναγκαιότητα μετάβασης στο πλαί¬ 
σιο αυτής και τα οφέλη που θα προκύψουν από αυτήν 
στο πλαίσιο της εκπονούμενης διδακτορικής διατριβής 
(έως 2.000 λέξεις) 2 . 

Οι υποψήφιοι για εκπόνηση μεταδιδακτορικής έρευ¬ 
νας πρέπει να υποβάλουν: 

ί Τίτλο αναγόρευσης διδάκτορα ή βεβαίωση επιτυχούς 
υποστήριξης διδακτορικής διατριβής 3 . 

Ιί. Αιτιολογική έκθεση που θα περιλαμβάνει τον τίτ¬ 
λο της μεταδιδακτορικής έρευνας, σύντομη περιγραφή 
του θέματος της και τα επιδιωκόμενα οφέλη από αυ¬ 
τήν (έως 2.000 λέξεις) 2 

Αιτήσεις οι οποίες δεν εμπίπτουν στον τομέα της 
διαχείρισης των θαλάσσιων και εσωτερικών υδατικών 
πόρων και σε ένα από τα γνωστικά πεδία της προ¬ 
κήρυξης και δεν συνοδεύονται από όλα τα ανωτέρω 
υποχρεωτικά δικαιολογητικά ή δεν έχουν υποβληθεί 
πλήρως με τον τρόπο και εντός της προθεσμίας που 
ορίζεται στην παρούσα προκήρυξη δεν αξιολογούνται. 

Η Υπηρεσία εξετάζει το παραδεκτό των αιτήσεων που 
ελήφθησαν, αν δηλαδή περιέχουν όλα τα απαιτούμε- 
να στοιχεία και το υποστηρικτικό υλικό και εάν είναι 
σύμφωνες με τους κανόνες επιλεξιμότητας. Οι αιτού- 
ντες των οποίων οι προτάσεις απορρίπτονται σε αυτό 
το στάδιο ενημερώνονται από το ΙΚΥ και τους δίνεται 
χρονικό περιθώριο τριών ημερών, προκειμένου να υπο¬ 
βάλουν τυχόν ενστάσεις επί της αποφάσεως. 

ΚΕΦΑΛΑΙΟ Γ: 

ΔΙΑΔΙΚΑΣΙΑ ΑΞΙΟΛΟΓΗΣΗΣ 
ΚΑΙ ΕΠΙΛΟΓΗΣ ΥΠΟΤΡΟΦΩΝ 

Η αξιολόγηση των επιλέξιμων αιτήσεων θα γίνει από 
μέλη ΔΕΠ/ΕΠ όλων των βαθμιδών, ιδρυμάτων της Ελ¬ 
λάδας. Η επιτροπή των αξιολογητών θα αποτελείται 
από δύο μέλη. Σε περίπτωση βαθμολογικής απόκλισης 
μεγαλύτερης του 30% ανάμεσα στις δύο αξιολογήσεις, 

2 Προδιαγραφές διαμόρφωσης αιτιολογικής έκθεσης διδα¬ 
κτορικής διατριβής ή μεταδιδακτορικής έρευνας (έως 2000 
λέξεις αυστηρά): η πρόταση πρέπει να έχει την ακόλουθη 
δομή: (α) Περίληψη, (β) Εισαγωγή, (γ) Θεωρητικό πλαίσιο, (δ) 
Ερευνητικά ερωτήματα/υποθέσεις εργασίας, (ε) Μεθοδολο¬ 
γία, (στ) Χρονοδιάγραμμα, (ζ) Ενδεικτική βιβλιογραφία (η βι¬ 
βλιογραφία δεν προσμετράται στον αριθμό των λέξεων). 

3 Υποψήφιος, κάτοχος διδακτορικού διπλώματος της αλλο¬ 
δαπής, υποβάλλει απαραιτήτως και βεβαίωση ισοτιμίας του 
Δ.Ο.Α.Τ.Α.Π. (Α' ή Β' Τμήμα). Η αντιστοιχία της βαθμολογικής 
ή αξιολογικής κλίμακας των τίτλων σπουδών εκπαιδευτικών 
Ιδρυμάτων της αλλοδαπής, προς τη βαθμολογική κλίμακα 
των τίτλων σπουδών Α.Ε.Ι. της ημεδαπής καθορίζεται από το 
Δ.Ο.Α.Τ.Α.Π. (Α' ή Β' Τμήμα) και μπορεί να αναγράφεται στις 
βεβαιώσεις ισοτιμιών, που χορηγούνται από αυτό. 

Στις περιπτώσεις κατά τις οποίες οι τίτλοι σπουδών των 
εκπαιδευτικών Ιδρυμάτων της αλλοδαπής δεν αναγράφουν 
βαθμολογία ή αξιολογικούς χαρακτηρισμούς, το ανωτέρω 
όργανο καθορίζει τη βαθμολογική αντιστοιχία κατ’ εκτίμηση 
των τυχόν λοιπών στοιχείων ή εγγράφων του οικείου εκπαι¬ 
δευτικού Ιδρύματος και αν τούτο δεν είναι εφικτό, θεωρείται 
ότι ο σχετικός τίτλος φέρει τον κατώτατο βαθμό του αντί¬ 
στοιχου ελληνικού Α.Ε.Ι. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


η αίτηση θα βαθμολογηθεί και από τρίτο αξιολογητή. 
0 τελικός βαθμός,σε τέτοια περίπτωση, προκύπτει ως 
ο μέσος όρος των δύο κοντινότερων βαθμών. Οι αξιο- 
λογητές θα προκύψουν από το Μητρώο αξιολογητών 
του Ι.Κ.Υ., βάσει αντικειμενικών και ποιοτικών κριτηρίων, 
και κατόπιν σχετικής πρόσκλησης που το Ι.Κ.Υ. έχει 
απευθύνει στα Α.Ε.Ι. (Πανεπιστήμια/ Τ.Ε.Ι.) της χώρας. 
Τα μέλη των επιτροπών αξιολόγησης ορίζονται από το 
Δ.Σ. του Ι.Κ.Υ. Η μοριοδότηση των υποψηφίων θα γίνει 
βάσει των ακόλουθων κριτηρίων: 

Κριτήρια επιλογής και βαθμολογικές κλίμακες, 
α. Συνάφεια προπτυχιακών/ μεταπτυχιακών μαθημά¬ 
των με το γνωστικό πεδίο, στο οποίο έχει ενταχθεί η 
αίτηση του υποψηφίου (0-5 μόρια) 
β. Βαθμός βασικού πτυχίου πολλαπλασιασμένος με 
συντελεστή 2 (10-20 μόρια) 
γ. Αιτιολογική έκθεση υποψηφίου (1-18 μόρια) 
δ. Επίπεδο γνώσης της Αγγλικής γλώσσας (1-5 μόρια). 
Η καλή γνώση (επίπεδο Β2) λαμβάνει ένα μόριο, η πολύ 
καλή γνώση (επίπεδο 01) λαμβάνει τρία μόρια και η 
άριστη γνώση (επίπεδο 02) λαμβάνει πέντε μόρια. 

ε. Γνώση μίας γλώσσας από τις ομιλούμενες στις δό- 
τριες χώρες (0 ή 2 μόρια). 

Υποψήφιοι που θα συγκεντρώσουν κατά τη διαδικα¬ 
σία αξιολόγησης λιγότερα από 16 μόρια δεν περιλαμ¬ 
βάνονται στους πίνακες υποψηφίων υποτρόφων του 
προγράμματος. 

Μετά το πέρας της αξιολόγησης καταρτίζονται οι 
ονομαστικοί πίνακες επιλεγέντων υποψηφίων υποτρό¬ 
φων κατά φθίνουσα βαθμολογική σειρά. Οι εγκεκριμένοι 
πίνακες από την Επιτροπή Επιλογής επικυρώνονται από 
το Διοικητικό Συμβούλιο του Ι.Κ.Υ. και αναρτώνται στην 
επίσημη ιστοσελίδα του ΙΚΥ (νννννν.ίΚγ.ρή για την περαι¬ 
τέρω ενημέρωση των ενδιαφερομένων. 

Επισημαίνονται τα ακόλουθα: 
α) Απαραίτητη προϋπόθεση για την έναρξη κατα¬ 
βολής της υποτροφίας είναι η σύναψη σχετικής σύμ¬ 
βασης με το Ι.Κ.Υ., όπου ορίζονται οι υποχρεώσεις και 
οι όροι της υποτροφίας. 

β) Ενστάσεις επί της διαδικασίας και των ονομα¬ 
στικών πινάκων επιλεγέντων υποψηφίων μπορούν 
να υποβληθούν έως τρεις εργάσιμες μέρες από τη 
δημοσίευσή τους, εγγράφως και αποκλειστικά με συ¬ 
στημένη επιστολή στη διεύθυνση του ΙΚΥ. 

γ) Σε περίπτωση ισοβαθμίας η επιλογή του/ των 
υποψηφίου/ων υποτρόφων θα γίνει από την ολομέλεια 
της Επιτροπής Αξιολόγησης. 

Με την υποβολή των αιτήσεών τους, οι ενδιαφερό¬ 
μενοι αποδέχονται πλήρως τους όρους της παρούσας 
καθώς και ότι η διαδικασία δύναται με απόφαση του 
ΙΚΥ να διακοπεί, αναβληθεί ή επαναληφθεί με το ίδιο 
ή και άλλο περιεχόμενο. Η υποβολή αίτησης, καθώς 
και η κατάρτιση και επικύρωση των πινάκων επιλεγέ- 
ντων υποψηφίων δεν συνεπάγεται καθ’ οιοδήποτε τρό¬ 
πο υποχρέωση του Ι.Κ.Υ. να καταρτίσει σύμβαση με τον 
ενδιαφερόμενο. 

ΚΕΦΑΛΑΙΟ Δ: ΔΙΑΡΚΕΙΑ ΤΗΣ ΥΠΟΤΡΟΦΙΑΣ 

Η διάρκεια της υποτροφίας ορίζεται το ανώτερο έως 
18 διαδοχικούς μήνες και καθορίζεται από την επίδοση 


του υποτρόφου. Η ημερομηνία έναρξης της υποτροφίας 
δεν μπορεί να είναι προγενέστερη της 1 ης Νοεμβρίου 
2014 και η ημερομηνία λήξης της υποτροφίας δεν μπο¬ 
ρεί να είναι μεταγενέστερη της 30^ Σεπτεμβρίου 2016. 

0/ η υπότροφος υποχρεούται με τη λήξη της υποτρο¬ 
φίας να καταθέσει στο Ι.Κ.Υ: 

α) βεβαίωση από το ΑΕΙ ή τον Οργανισμό υποδοχής 
στην οποία θα αναγράφεται αναλυτικά η ημερομηνία 
άφιξης και αναχώρησης του υποτρόφου, καθώς και ο 
τίτλος του τμήματος/ εργαστηρίου στο οποίο παρείχε 
τις υπηρεσίες του, 

β) αναλυτική έκθεση πεπραγμένων υπογεγραμμένη 
από τον επιβλέποντα της διδακτορικής διατριβής ή της 
μεταδιδακτορικής έρευνας στο ΑΕΙ ή τον Οργανισμό 
υποδοχής και 

γ) μία δημοσίευση ανασκόπησης ή πρωτότυπης έρευ¬ 
νας σε περιοδικό με κριτές σε αντικείμενο συναφές με 
το γνωστικό πεδίο της υποτροφίας. 

Οι υπότροφοι υποχρεούνται να μνημονεύουν σε 
οποιαδήποτε εργασία/ έρευνα απορρέει από την 
έρευνα που πραγματοποιήθηκε στο πλαίσιο της 
χρηματοδοτηθείσας μετακίνησης, ότι: «Μέρος {της 
διδακτορικής διατριβής/ μεταδιδακτορικής έρευνας} 
{του άρθρου/ επιστημονικής εργασίας } {της επιστη¬ 
μονικής ανακοίνωσης} υλοποιήθηκε μέσω του Έργου 
«Υποτροφίες ΙΚΥ στην Ολοκληρωμένη Διαχείριση Θα¬ 
λάσσιων και Εσωτερικών Υδάτων» και συγχρηματοδο¬ 
τήθηκε κατά 85% από πόρους του ΧΜ ΕΟΧ περιόδου 
2009-2014 και κατά 15% από το Πρόγραμμα Δημοσίων 
Επενδύσεων. 


ΚΕΦΑΛΑΙΟ Ε: 

ΟΙΚΟΝΟΜΙΚΕΣ ΠΑΡΟΧΕΣ-ΕΠΙΛΕΞΙΜΕΣ ΔΑΠΑΝΕΣ 

Οι οικονομικές παροχές αφορούν στα μεικτά ποσά 
τα οποία θα καταβάλλονται στους υποτρόφους, ανά 
κατηγορία επιλέξιμης δαπάνης πριν την παρακράτηση 
των νόμιμων κρατήσεων υπέρ του Ελληνικού Δημοσίου 
(3,6 % χαρτόσημο υποτροφιών). 

Η συνολική δαπάνη χρηματοδότησης για κάθε δικαιού¬ 
χο δεν μπορεί να υπερβαίνει τις 30.000 € για διάστημα 
κατά μέγιστο 18 μηνών. Ειδικότερα, η υποτροφία περι¬ 
λαμβάνει τα εξής: 

α. Μηνιαία τροφεία ύψους χιλίων πεντακοσίων ευρώ 
(1.500 €). 

β. Κατ’ αποκοπή ποσό ύψους τριών χιλιάδων ευρώ 
(3.000 €) το οποίο χορηγείται για τα έξοδα πρώτης 
εγκατάστασης και μπορεί να καλύψει δαπάνες μετάβα¬ 
σης και επιστροφής, ασφάλισης, εκπαιδευτικού υλικού, 
συμμετοχής σε συνέδρια, κ.λπ. 

Τυχόν επιμέρους ζητήματα, τα οποία ενδέχεται να 
ανακύψουν κατά την υλοποίηση των προγραμμάτων 
υποτροφιών και δεν περιλαμβάνονται στον παρόντα 
κανονισμό, ρυθμίζονται με αποφάσεις του Δ.Σ. του 
Ι.Κ.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 15 Οκτωβρίου 2014 

Ο ΥΠΟΥΡΓΟΣ 

ΑΝΔΡΕΑΣ ΛΟΒΕΡΔΟΣ 

